El Salvadoras (Čilė)

El Salvadoras () – miestas Čilėje, Atakamos regione, Čanjaralio provincijoje, Diego de Almagro komunoje. Įsikūręs daugiau nei 2400 metrų aukštyje Andų papėdėje ir Atakamos dykumos viduryje. Vario rūdos kasybos centras.

Kitados El Salvadore gyveno 34 000 gyventojų, XXI a. pr. liko ~7000 gyventojų.

 Istorija 
„Anaconda Copper Mining Company“ buvo susirūpinusi dėl mažėjančių atsargų savo Potreriljos kasykloje, tad 1951 m. išsiuntė žvalgytojus ieškoti naujo Čilės rūdos telkinio. 1954 ir 1955 m. išžvalgyti ir rasti vario rūdos telkiniai. „Anakonda“ turėjo įkurti El Salvadorą kaip savarankišką miestą. Jame pastatyti būstai gyventojams, mokyklos, parduotuvės, vandens ir elektros įrenginiai bei geležinkelis. Už miesto projektavimą atsakingas architektas buvo Raymond Olson, dirbęs „Anaconda“ būstinėje Niujorke. Kasykla atidaryta 1959 m. Tu pačių metų balandžio 23 d. buvo susmulkintas pirmasis rūdos krovinys, liepos 2 d. pirmasis vario luitas atkeliavo į Niujorką. 1959 m. lapkričio 28 d. – Salvadoras buvo oficialiai inauguruotas.

1971 m., Salvador Allende vyriausybei nacionalizavus varį, „Codelco Chile“ perėmė Salvadoro kasyklos eksploatavimą.

2005 m. liepos 29 d. „Codelco“ paskelbė apie planuojamą kasyklos uždarymą nuo 2008 m. Tikėtasi, kad miestelis bus uždarytas 2011 m., tačiau jis vis dar apgyvendintas, o uždarymo data lieka neapibrėžta.

 Sportas 
Populiarus futbolas. Miesto futbolo klubas CD Cobresal yra rungtyniavęs aukščiausioje šalies lygoje. Namų rungtynes žaidžia El Cobre stadione, atidarytame 1980 m. birželio 1 d. ir talpinančiame 11 240 žiūrovų.Estadio El Cobre – talpa 11 240 ESTADIO EL COBRE Stadiono talpa yra didesnė už Salvadoro gyventojų skaičių.El Cobresal de Chile, un título liguero para el equipo del „estadio más grande del mundo“

 Šaltiniai 

Kategorija:Čilės miestai